11/1949 Ú. l. I
Vyhláška ministra zahaničných vecí, ktorou sa vyhlasujú rozhodnutia Smiešanej komisie československo-maďarskej pre výmenu obyvateľstva číslo 59 a 60.

11.
VYHLÁŠKA
ministra zahraničných vecí
zo dňa 14. decembra 1948,
ktorou sa vyhlasujú rozhodnutia Smiešanej komisie československo-maďarskej pre výmenu obyvateľstva číslo 59 a 60.

Vyhlasujem rozhodnutia č. 59 a 60 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že usnesenie tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Minister zahraničných vecí:
Dr. V. Clementis v. r.


Československo-maďarská Smiešaná komisia pre výmenu obyvateľstva vyniesla na svojom rokovaní konanom dňa 2. decembra 1948 v Bratislave toto
rozhodnutie č. 59
o plnení platieb zo sociálneho poistenia.
I.
(1) Sociálne-poisťovacie orgány maďarského a československého štátu vyplatia presídlencom plnenia prislúchajúce z nemocenského, úrazového a dôchodkového poistenia (starobného, invalídneho, vdovského, sirotského, banského, penzijného poistenia atď.) s prípadnými prídavkami, bez ohľadu na prvšie prípadné obmedzujúce opatrenia, za taký čas a v takom rozsahu, ako tieto prislúchajú vlastným štátnym občanom podľa príslušných vnútroštátnych predpisov.
(2) Za presídlencov treba považovať osoby skutočne presídlené podľa Dohody o výmene obyvateľstva, ako aj osoby spadajúce pod rovnaké posudzovanie podľa ustanovení, ktoré Dohodu doplňujú, vyjmúc osoby spadajúce pod čl. VIII. vetu prvú Dohody.
(3) Časový rozsah plnení v smysle ods. 1 sa končí pri nemocenskom poistení — ak presídlenec splňuje podmienky stanovené príslušnými predpismi — dňom presídlenia, pri ostatných druhoch poistenia posledným dňom mesiaca, kedy došlo k presídleniu.
II.
Sociálne-poisťovacie ústavy československé nie sú však povinné poskytovať dôchodky z dôchodkového a úrazového poistenia podľa tohto rozhodnutia voči tým presídlencom (čl. I, ods. 2), ktorých dôchodky (nároky nadobudnuté čakateľskou dobou) prešly podľa dohody o sociálnom poistení z 24. júna 1940 a podľa dohody a dodatočnej dohody z 2. novembra 1940 uzavretých na jej doplnenie a vykonanie na maďarských nositeľov poistenia.
III.
Plnenia zo sociálneho poistenia, prislúchajúce podľa tohto rozhodnutia, treba uplatňovať u príslušného maďarského alebo československého poisťovacieho orgánu alebo bezprostredne, alebo v Československu prostredníctvom maďarského Zmocnenca v Bratislave, v Maďarsku prostredníctvom Československej presídľovacej komisie.
IV.
(1) Doteraz splatné plnenia podľa čl. I., resp. rozdiel medzi sumami vyplatenými prípadne v obmedzenej výške a medzi sumami už sročnými a prislúchajúcimi podľa tohto rozhodnutia, treba vyplatiť bezodkladné, podľa možnosti pred presídlením, najneskoršie do 60 dní od vyhlásenia tohto rozhodnutia; platby sročné po vydaní tohto rozhodnutia treba vyplatiť v deň sroku, podľa možnosti pred presídlením, najneskoršie však do 60 dní od presídlenia.
(2) Ak sa oprávnený presťahoval pred vyplatením dávok, složí sročné sumy sociálne-poisťovací orgán povinný plniť v ČSR u Národnej banky Československej, v Maďarsku u Maďarskej národnej banky. Súčasne so složením má plniaci sociálne-poisťovací orgán v žiadostiach o prevod oznámiť osobné dát a oprávneného, deň jeho presídlenia, právny titul poukazu a údaje o tom, na ktoré obdobie sa platba vzťahuje. Spôsob prevodu upravuje inak rozhodnutie číslo 54 Smiešanej komisie.
(3) Ustanovenia tohto článku nevzťahujú sa na dôchodky z poistného pomeru uvedeného v čl. II.
V.
Na poskytovanie údajov potrebných k výkonu tohto rozhodnutia stýkajú sa sociálne-poisťovacie orgány československé a maďarské medzi sebou ako aj s oprávnenými bezprostredne. Ich dožiadania, ak predmet týchto nenaráža na zákonné prekážky, treba bezodkladne splniť.
VI.
Pre opravné prostriedky, týkajúce sa platieb zo sociálneho poistenia, sú príslušné odvolacie úrady a súdy státu, ktorého sociálne poisťovacie orgány sú povinné plniť podľa tohto rozhodnutia. Odvolacie úrady a súdy sociálne poisťovacie obidvoch štátov poskytujú aj presídlemcom tú istú bezplatnú právnu pomoc, ako vlastným štátnym občanom. Vo veciach presídlencov treba konať urýchlene.
VII.
Do premlčacích lehôt. uvedených v príslušných predpisoch štátu, ktorého ústav je zaviazaný, o platobných plneniach a o uplatňovaní opravných prostriedkov, nemožno zarátať čas medzi obnovením československej správy a dňom vyhlásenia tohto rozhodnutia.
V Bratislave, dňa 2. decembra 1948.
Za čs. složku:
Dr. Truska v. r.
Dr. Záturecký v. r.
Za maď. složku:
Dr. Bólya v. r.
Dr. Zsolt v. r.
L. S.

Československo-maďarská Smiešaná komisia pre výmenu obyvateľstva vyniesla na svojom rokovaní konanom dňa 2. decembra 1948 v Bratislave toto
rozhodnutie číslo 60
o výkone Dodatku k čl. I. a V. Dohody.
I.
(1) Československá presídľovacia komisia v Maďarsku oznámi Maďarskému vládnemu presídľovaciemu komisariátu osoby uvedené v ods. 3 Dodatku k čl. I. Dohody. Soznamy treba vyhotoviť v troch exemplároch, a to podľa zanechaného bydliska, podľa obci a v obciach v abecednom poradí mien. To, že sa uvedené osoby presídlily na územie druhého štátu, treba doložiť potvrdením príslušných československých miestnych policajných úradov (Miestny národný výbor — MNV, Miestna správna komisia — MSK, Okresné veliteľstvo národnej bezpečnosti — OVNB).
(2) Potvrdenie treba vystavovať na žiadosť Osídľovacieho úradu pre Slovensko bez kolkov a poplatkov a urýchlene.
(3) Oznámenie osôb uvedených v ods. 3 Dodatku k čl. I. Dohody, ktoré sa stalo pred účinnosťou tohto rozhodnutia, treba považovať za platné, aj. keď oznámenie nezodpovedá spôsobu uvedenému v ods. 1 tohto článku.
(4) Maďarský vládny presídľovací komisariát — ak sa tak doteraz nestalo — oznámi Československej presídľovacej komisii do 30 dní od odovzdania soznamu osob, proti zarátaniu ktorých do počtu presídlencov nemá námietok. U osôb, proti ktorým vznáša námietky, treba uviesť dôvod. V sporných prípadoch rozhoduje Smiešaná komisia.
II.
(1) Maďarský vládny presídľovací komisariát oznámi Československej presídľovacej komisii osoby uvedené v Dodatku k čl. V. Dohody. Soznamy treba vyhotoviť v troch exemplároch a to podľa zanechaného bydliska, podľa obcí a v obciach v abecednom poradí mien. To, že sa uvedené osoby presídlily, alebo boly presídlené na územie druhého štátu, treba doložiť potvrdením príslušného maďarského miestne policajného alebo administratívneho úradu.
(2) Potvrdenia treba vystavovať na žiadosť Maďarského vládneho presídľovacieho komisariátu bez kolkov a poplatkov a urýchlene.
(3) Oznámenie osôb uvedených v Dodatku k čl. V. Dohody, ku ktorému došlo pred účinnosťou tohto rozhodnutia, treba považovať za platné, aj keď oznámenie nezodpovedá spôsobu uvedenému v ods. 1 tohto článku.
(4) Československá presídľovacia komisia, — ak sa tak doteraz nestalo — oznámi Maďarskému vládnemu presídľovaciemu komisariátu do 30 dni od odovzdania seznamov osoby, proti zarátaniu ktorých do počtu presídlencov nemá námietok. U osôb, proti ktorým vznáša námietky, treba uviesť dôvod. V sporných prípadoch rozhoduje Smiešaná komisia.
III.
(1) Osobe, o zarátaní ktorej do počtu presídlencov došlo medzi Smluvnými stranami podľa tohto rozhodnutia k dohode, prislúchajú práva ako osobám presídleným podľa Dohody a rozhodnutí Smiešanej komisie.
(2) Pre osobu, o zarátaní ktorej do počtu presídlencov nedošlo k dohode, platia iba verejnoprávne a administratívne-právne ustanovenia Dohody. Nehnuteľný majetok zanechaný takýmito osobami treba spísať spôsobom uvedeným v rozhodnutí číslo 10, pričom tento súpis má význam iba evidenčný. Platnosť a akékoľvek právne účinky tohto súpisu závisia od dohody Smluvných strán.
IV.
(1) Ak osoba uvedená v čl. III. ods. 1 zanechala majetok, ktorý má byť spísaný, treba tento majetok spísať do 60 dní od dohody týkajúcej sa tejto osoby, a to takto:
a) za neprítomnosti uvedenej osoby v prítomnosti jej doteraz nepresídlených príbuzných alebo zmocnenca, ktorého môže vymenovať aj Československá presídľovacia komisia, resp. maďarský Zmocnenec, podľa predbežného súpisového hárku ako aj podľa ústnych prednesov a dokladov predložených jej príbuzným (zmocnencem). Súpisový hárok podpíše namiesto takéhoto presídlenca jeho príbuzný (zmocnenec), ktorý ho zastupoval pri súpise. Tieto okolnosti treba zaznačiť na súpisovom hárku;
b) ak chce byť osobne prítomná, môže sa dočasne vrátiť s analogickým použitím ustanovení rozhodnutia č. 22, a môže spolupôsobiť pri súpise.
(2) Ak osoba uvedená v ods. 1 a 2 čl. III. tohto rozhodnutia zanechala hnuteľnosti, môže si tento majetok odviezť na štátne územie druhej strany v rozsahu určenom rozhodnutiami Smiešanej komisie:
a) prostredníctvom svojich nepresídlených príbuzných (zmocnenca), alebo
b) umožnením dočasného návratu podľa rozhodnutia číslo 22.
Toto právo však neprislúcha osobe, ktorá už použila možnosť podľa rozhodnutia číslo 22.
(3) Pre odvoz hnuteľností treba použiť ustanovenia rozhodnutí Smiešanej komisie vzťahujúce sa na riadne presídlenie.
(4) Proti dočasnému návratu osôb uvedených v ods. 1 a 2 tohto článku pre horeuvedený účel nemožno činiť námieky.
V Bratislave dna 2. decembra 1948.
Za čs. složku:
Dr. Truska v. r.
Dr. Záturecký v. r.
Za maď. složku:
Dr. Bólya v. r.
Dr. Zsolt v. r.
L. S.